
III. 

Tipăriturile romaneşti ale lui Coresi si Biserica 
Reformata a Romanilor de peste munţi 



La 1558 Mircea Ciobanul isi taie Vlădicii si boierii; peste câteva luni, cum ştim, 
judele Hanas sileşte pe preoţii din Schei, Toma, care se călugări apoi, spre pocăinţa, la 
mănăstirea munteana a Rancaciovului, si Dobre, nepotul de sora al celui d'intaiu, sa 
recomande Catehismul luteran credincioşilor din enoria lor. In acelaşi an, Despot apare 
intaiasi data la Braşov si-si tipăreşte acolo genealogia care-1 cobora din zei. In toamna 
anului 1560 "Vlădica Romanesc" al Ardealului venia in acest Braşov, unde nu se temea 
de eresie, ci, din potriva, avea bucurie pentru introducerea ei intre Romanii Scheiului. 

Acest episcop trebuia sa fie un Vlădica trecut la calvinism. La 10 April 1562, un 
act al lui Ioan Sigismund pomeneşte pe vechiul episcop Sava, care fusese inlocuit după 
staruintile lui Melchior Balassa, cu Gheorghe de Ocna (Wizaknai), si căruia, la data de 
mai sus, i se da inapoi "episcopatul romanesc din Geoagiul-de-jos". Ştim acum ca Sava 
si-a avut casa in Lancram langa Sas-Sebes si ca el a plecat din Ardeal, pentru pricini 
binecuvântate: "părăsirea profesiei evanghelice si a invataturii creştine". 

Autoritatea acestor Vlădici se intindea mai mult asupra pârtilor de Apus ale 
Ardealului si asupra Banatului, unde se pare ca inca de pe atunci li se dăduse o 
protopopie de Inidora si una de Caransebeş. In Inidora, de altminterea, ca si in Seghesti 
din părţile Crisurilor, langa Beius, - unde un "arhidiacon", adecă tot un protopop- Vlădica 
de aceştia, Dan, e pomenit, la 1503, ca si urmaşii sai, Ioan (1538) si Petru (1554), in 
intariri de privilegii, ale episcopului latin de Oradea-Mare -, aşezământul protopopilor era 
mai vechiu decât reforma. 

La Inidora chiar, inca de la inceputul veacului al XVI-lea, la 1506 si 1526, domnii 
din castel numiau "protopop al bisericii Romanilor, clădită in oraşul Inidorii",- si anume 
pe la 1458-, "protopop intre preoţii Romanilor din Ţinutul Inidorii", pe Petru de 
"Zoczath", invoindu-i locuinţa in casa protopopiei si veniturile obişnuite. La 1582, 
castelanul da protopopia " de rit grecesc" lui Moise Pestisel, care avea datoria de a 
"carmui, a cerceta, a invata si a mustra" pe preoţii romani de supt stăpânirea cetăţii. 
Bisericile calvinesti din acest unghiu ardelean si bănăţean se păstrară bine pana destul de 
târziu: intre traducătorii "Paliei", Vechiului Testament, din 1582, se intalnesc 
predicatorul, "propeveduitorul" din Caransebeş, Ştefan Herce, si dascălul de scoală, "de 
dăscălie",- isi spune insusi -, din acelaşi oraş al Sebeşului, Efrem Zacan, pe langa 
predicatorul din Lugoj, Moise Pestisel, si protopopul din Inidoara - si pentru Haţeg -, 
Achirie. Afara de acesta din urma poate, tălmăcitorii Bibliei arata sa fi fost dintre nemeşii 
de prin aceste parti ale vechilor "judeţe" romaneşti de ostasi-nobili, al căror neam s'a 
păstrat si pana astăzi: de aceia, după oboceiul unguresc, numele de botez li e pus după 
acel de familie. Caransebeşul era un insemnat centru romanesc, si de aici porni in 1545, 
pentru a incerca sa cucerească principatul muntean, Basarab-Voda, Laiota cel nou; si 
Radu- Vodă Ilias sosi impotriva lui Mircea Ciobanul, la 1552, pe aceiaşi cale. 



La 1560 inca, la 3 Maiu, după toate aceste pregătiri, Coresie, "diiaconul Coresi ot 
Targoviste", si un ucenic al lui, diacul Tudor, incepeau, "cu zisa jupanului Hanesu 
Beagnem", a "Măriei Sale" Benkner, pe atunci jude al Braşovului, după un vechiu 
manuscript husit, aflat fara indoiala in Ardeal, si nu după vre unul adus din Tra- 
Romaneasca, tipărirea unei Evanghelii romaneşti. Manuscriptul a fost reprodus fara nicio 
schimbare, pastrandu-se notele si tipicurile slavone ce se aflau in el. Coresi daclara ca da 
lucrarea sa "popilor rumanesti sa inteleaga, sa inveate Rumânii cine-s creştini", rugând 
insa "pe toţi sfentii părinţi, oare Vlădici, oare episcopi, oare popi", cari o vor vedea, sa 
n'o arunce fara cercetare, căci si Apostolul Pavel mărturiseşte ca e mai bine a se ceti 
cuvântul lui Dumnezeu pe inteles decât altfel. O "jelanie" ce a avut cu judele braşovean 1- 
a indemnat sa dea Evanghelia pe inteles. 

Cum se vede, aceasta carte, care avea litere si podoabe imitate după ale 
Evangheliei lui Neagoe-Voda, era menita Romanilor din Ardeal si Ungaria, cari 
ajunseseră a fi adevăraţi "creştini" după cererile luteranismului, si "popilor" lor, cari nu 
mai aveau asupra-li "Vlădici" de moda veche, ci numai "episcopi" aleşi, după randuiala 
cea noua. Tparitorul se gandia si la putinţa pătrunderii operei sale in părţile ramase 
ortodoxe, dar nu o pregătise pentru acestea. 

Pentru a imbuna pe Domnul munteansau, mai bine, pe energica lui mama si 
epitroapa, Chiajna, fiica lui Petru Rares, mai mult decât pentru a da o Evanghelie 
inteleasa Slavilor din Balcani, Benkner porunci lui Coresi sa lucreze inca in 1562, din 
Mart pana in Octombre, o Evanghelie slavoneasca, in paginile căreia se intalneste stema 
Terii-Romanesti. E o reproducere, puţin izbutita, a frumoasei Evanghelii pe care un alt 
meşter, mai mare, cu mijloace mai bogate, o dăduse pentru Vodă Neagoe, Basarabul cel 
evlavios si darnic, la 1512. 

Apoi tiparnicul lui "jupanul Hanes" lucra mai departe la răspândirea Noului 
Testament in româneşte, dând a doua carte de Scriptura in aceasta limba, Apostolul, 
pentru publicarea căruia s'a propus data de 1563: in singurul exemplar păstrat lipseşte 
foaia de titlu. 

Coresi scrie insusi ca "mulţi preuti" primiră ediţiile sale romaneşti, ba inca-i 
cerura sa adauge la ele si un "Talc al Evangheliei, cum sa poată ei propovedui si a spune 
oamenilor invatatura după cetitul Evangheliei". Deci se alese o Evanghelie cu lămuriri, 
redactata de curând in ungureşte, pentru calvini, si prefăcuta intr'o forma care vădeşte 
une ori prea mult acest original, asa de deosebit de spiritul limbii noastre, in româneşte, 
de un necunoscut. Cartea se tipări, pe la 1564, cu "chelcîugul si banii" unui nobil ungur, 
Nicolae Forro, care era cuprins de râvna de a mântui de vechile eresuri tradiţionale si pe 
teranii romani din părţile ardelene si ungureşti. "Popii, patriarsii, vlădicii, episcopii si tot 
fealiulu de preoţi" ai legii vechi erau trataţi cu cea mai mare asprime, care loveşte de o 
potriva pe catolici si pe ortodocşi, pe "papistasi" si pe "patriercasi", adaugindu-se si 
critice care sânt in cea mai strânsa legătura cu viata poporului romanesc de la sate, si 
numai cu aceasta. Astfel, inchinarea la sfmti e raspinsa ca un rau obiceiu eretic, 
insemnandu-se ca singura datorie inchinarea către Mântuitorul insusi, "ca sfinţii morţi nu 
audu rugăciunea noastră", spune crud scriitorul calvin. Pravila Sf. Părinţi e scoasa din 
cinste, rostul mare al clericilor pe langa Domni e osândit, aratandu-se ca ei n'au de ce sa 
stea cu Vodă la masa, primejduindu-si sufletul in vălmăşagul lumii; se constata decăderea 



mănăstirilor, din care a plecat "dăscălia" de pe vremuri; de pomeni pentru morţi si de 
rugăciuni pentru dansii, de farmecele si descântecele "muierilor" deprinse la astfel de 
"dracii", de petrecerile, beţiile si certele de Dumineca nu vrea sa ştie acest apărător al 
legii creştine curate, aceiaşi pretutindeni si având in Hristos singurul ei isvor. 

La aceasta lucrare se adause o alta, care in chip firesc n'are nicio legătura cu cea 
d'intaiu: o carte de rugăciune sau Molitvenic, nu din rândul cărţilor tălmăcite inca in 
veacul al XV-lea, supt inraurirea curentului husit, ci o traducere noua, făcuta ca "sa 
inteleaga si popa ce zice insusu si oamenii ce asculta". In cărticica se dădea Tatăl Nostru, 
Crezul, rugăciuni pentru cuminecătura, pentru botez, pentru nunta, pentru inmormantare, 
molitve pentru insanatosarea bolnavilor, psalmi si "cântece dein Avanghelie", si chiar 
tipicul liturghiei, a vecerniei si al "slujbei de demaneata". Pana acum nu s'a găsit un 
exemplar complect din aceasta lucrare revoluţionara, care , cu ajutorul Guvernului 
calvinesc al Ardealului, a cărui causa o servia, a trebuit sa aibă o larga răspândire. 
Tălmăcitorul avuse grija sa arate ca izvorul cântecelor si rugăciunilor sale sa afla in 
Scriptura, afara de cele "cu inteles" pentru cununie, - in care se zice, in loc de : "cutare", 
după ungureşte: "imerec" -, iar "vecernia si slujba de demaneata aveţi ca si mainte". 

Nu se ştie cind s'a dat si o "Pravila" pentru judecata clericilor ca si a mirenilor: ea 
trebuie sa facă parte insa din aceasta serie de tipărituri. 



